Covid-19-statistieke: Weer honderde nuwe sterftes(Argieffoto: Unsplash) Gauteng en die Wes-Kaap is nou elk verantwoordelik vir 25% van nuwe Covid-19-gevalle en word gevolg deur KwaZulu-Natal (19%), die Oos-Kaap (9%), Mpumalanga (6%), Noordwes (5%), die Vrystaat en Limpopo (4%) elk en die Noord-Kaap (2%). Altesame 8 988 nuwe Covid-19-gevalle is bevestig, wat die getal laboratoriumbevestigde gevalle op 2 470 746 te staan bring. Die styging verteenwoordig ŉ positiwiteitskoers van 19,8%, sê die departement van gesondheid in sy jongste bywerking van koronavirusgetalle. Nuwe gevalle per provinsie: Die getal nuwe gevalle (8 988) is meer as ŉ dag tevore toe die syfer op 5 575 gestaan het, maar laer as die getal nuwe gevalle oor die voorafgaande sewe dae (11 430). Die sewedaggemiddeld het ook gedaal. Altesame 2 470 746 mense het reeds van die virus herstel en daar is tans 147 046 aktiewe gevalle landwyd. Nog 555 sterftes is egter aangeteken, wat die algehele syfer op 72 992 te staan bring. Byna 15 miljoen Covid-19-toetse is reeds gedoen, altesame 45 312 oor die voorafgaande 24 uur. ŉ Bykomende 669 mense is in hospitale vir behandeling van Covid-19 opgeneem en tans word 15 788 mense vir die koronavirus behandel. Inentings Altesame 191 721 inentings teen Covid-19 is Dinsdag gedoen en meer as 7,9 miljoen mense is reeds teen die virus ingeënt. Inentings per provinsie: